CELEX: 
Language: hu
Date: 2020-06-17 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/40 felhatalmazáson alapuló rendeletnek az iskolaprogram végrehajtásának értékelése tekintetében történő módosításáról

EURÓPAI
                            BIZOTTSÁG
                                                      Brüsszel, 2020.6.17.
                                                      C(2020) 3909 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                          (2020.6.17.)
   az (EU) 2017/40 felhatalmazáson alapuló rendeletnek az iskolaprogram végrehajtásának
                        értékelése tekintetében történő módosításáról
HU                                                                                      HU
 ---pagebreak---                                            INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   Az 1308/2013/EU rendelettel létrehozott uniós iskolagyümölcs-, iskolazöldség- és iskolatej-
   programban részt vevő tagállamoknak értékelniük kell a program végrehajtását.
   Ez a felhatalmazáson alapuló jogi aktus meghatározza azon információk jellegét és típusát,
   amelyeket a tagállamoknak értékelési jelentésükben vagy jelentéseikben rendelkezésre kell
   bocsátaniuk annak érdekében, hogy fel lehessen mérni az iskolaprogram hatékonyságát a
   meghatározott mezőgazdasági termékek gyermekek által fogyasztott mennyiségének
   növelésére és a gyermekek egészséges étkezési szokásokkal kapcsolatos ismereteinek
   bővítésére irányuló célkitűzések tükrében.
   Célja, hogy javítsa a 2023. március 1-jéig benyújtandó tagállami értékelési jelentés vagy
   jelentések minőségét, továbbá megkönnyítse azok Bizottság általi értékelését és az
   eredmények uniós szintű konszolidációját.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A Bizottság a mezőgazdasági piacokkal foglalkozó szakértői csoport állati termékekkel
   foglalkozó alcsoportja keretében konzultált a tagállamok szakértőivel.
   E felhatalmazáson alapuló jogi aktus előkészítése előtt a Bizottság a szakértői csoport
   2018. szeptember 20-i ülésén nem kötelező erejű iránymutatásokat terjesztett elő, hogy segítse
   a tagállamokat az iskolaprogram értékelésében. Ezen értékelési iránymutatások 1)
   meghatározásokat és példákat tartalmaztak a követelmények egységes értelmezése érdekében,
   2) általános értékelési kérdéseket és megfelelő mutatókat, valamint 3) az értékelési jelentés
   vázlatát.
   A Bizottság a szakértői csoport 2019. december 12-i és 2020. február 20-i ülésén megvitatta
   az említett értékelési iránymutatásokkal alátámasztott, felhatalmazáson alapuló jogi aktus
   tervezetét.
   A Bizottság a szakértői csoport találkozóinak összehívásakor eljuttatta a felhatalmazáson
   alapuló jogi aktus tervezetét az Európai Parlamentnek és a Tanácsnak.
   A felhatalmazáson alapuló rendelet tervezetét 2020. március 26. és április 23. között
   közzétették az Európai Bizottság „Ossza meg velünk véleményét” elnevezésű portálján, hogy
   megismerjék a polgárok és az érdekelt felek véleményét.            Az érdekelt felek egyike, a
   növényi alapú élelmiszerek gyártóinak európai szövetsége (European Plant-based Food
   Association, Belgium) visszajelzésében a tejtermékek növényi alapú alternatíváinak az
   iskolaprogramba való felvételét szorgalmazta. Ez túllép a jogi aktus hatályán.
   3.        A FELHATALMAZÁSON ALAPULÓ JOGI AKTUS JOGI ELEMEI
   Ez a felhatalmazáson alapuló jogi aktus módosítja az (EU) 2017/40 felhatalmazáson alapuló
   bizottsági rendelet nyomon követésről és értékelésről szóló 9. cikkét.
   Egy új bekezdés részletezi a tagállamok által az értékelési jelentésben vagy jelentésekben
   benyújtandó információk jellegét és típusát, továbbá lehetővé teszi a programot regionális
HU                                                1                                               HU
 ---pagebreak---    szinten végrehajtó tagállamok számára, hogy megfelelő számú értékelő jelentést nyújtsanak
   be.
   Ezzel párhuzamosan egy végrehajtási jogi aktus módosítja az (EU) 2017/39 bizottsági
   végrehajtási rendeletet annak érdekében, hogy meghatározza a tagállamok értékelő
   jelentéseinek egységes formátumára és tartalmára vonatkozó részletes szabályokat.
HU                                              2                                            HU
 ---pagebreak---         A BIZOTTSÁG (EU) .../... FELHATALMAZÁSON ALAPULÓ RENDELETE
                                                 (2020.6.17.)
   az (EU) 2017/40 felhatalmazáson alapuló rendeletnek az iskolaprogram végrehajtásának
                            értékelése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a
   922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon
   kívül helyezéséről szóló, 2013. december 17-i 1308/2013/EU európai parlamenti és tanácsi
   rendeletre1 és különösen annak 24. cikke (2) bekezdésének b) pontjára és 223. cikke
   (2) bekezdésének a) pontjára,
   mivel:
   (1)     Az (EU) 2017/40 felhatalmazáson alapuló bizottsági rendelet2 9. cikkének
           (2) bekezdése értelmében a tagállamoknak értékelniük kell iskolaprogramjuk
           végrehajtását annak érdekében, hogy fel lehessen mérni hatékonyságát a
           meghatározott mezőgazdasági termékek gyermekek által fogyasztott mennyiségének
           növelésére, valamint a gyermekek egészséges táplálkozási szokásokkal kapcsolatos
           ismereteinek bővítésére irányuló célkitűzések tükrében. Az uniós támogatás
           felhasználásával kapcsolatos átláthatóság és elszámoltathatóság előmozdítása
           érdekében meg kell határozni azon információk jellegét és típusát, amelyekről a
           tagállamoknak értékelő jelentéseikben értesíteniük kell a Bizottságot.
   (2)     Az (EU) 2017/40 felhatalmazáson alapuló rendeletet ezért ennek megfelelően
           módosítani kell,
   ELFOGADTA EZT A RENDELETET:
                                                    1. cikk
   Az (EU) 2017/40 felhatalmazáson alapuló rendelet 9. cikke a következőképpen módosul:
   1.        A (2) bekezdés helyébe a következő szöveg lép:
             „(2) A tagállam értékeli az iskolaprogram végrehajtását, továbbá felméri annak
             hatékonyságát a gyermekek gyümölcs-, zöldség-, tej- és tejtermékfogyasztásának
             növelésére, valamint az egészséges táplálkozási szokásokkal kapcsolatos
             ismereteiknek bővítésére irányuló célkitűzések tükrében. Az értékelés eredményeit
             értékelési jelentés formájában kell benyújtani a Bizottsághoz. A programot regionális
   1
           HL L 347., 2013.12.20., 671. o.
   2
           A Bizottság (EU) 2017/40 felhatalmazáson alapuló rendelete (2016. november 3.) az 1308/2013/EU
           európai parlamenti és tanácsi rendeletnek a gyümölcsök és zöldségek, a banán és a tej oktatási
           intézményekben való biztosításához nyújtott uniós támogatás tekintetében történő kiegészítéséről és a
           907/2014/EU felhatalmazáson alapuló bizottsági rendelet módosításáról (HL L 5., 2017.1.10., 11. o.).
HU                                                      3                                                        HU
 ---pagebreak---             szinten végrehajtó tagállamok dönthetnek úgy, hogy megfelelő számú értékelési
            jelentést nyújtanak be.”
   2.       Az (5) bekezdés első albekezdése bevezető szövegének helyébe a következő szöveg
            lép:
            „Amennyiben a tagállam az (EU) 2017/39 végrehajtási rendelet 8. cikke
            (2) bekezdésében előírt határidőig nem nyújtja be a Bizottságnak az e cikk
            (2) bekezdésében előírt értékelés eredményeit tartalmazó értékelési jelentését vagy
            értékelési jelentéseit, a soron következő végleges előirányzat összegét a következők
            szerint kell csökkenteni:”.
                                                2. cikk
   Ez a rendelet az Európai Unió Hivatalos Lapjában való kihirdetését követő harmadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.6.17.
                                                a Bizottság részéről
                                                elnök
                                                Ursula VON DER LEYEN
HU                                                 4                                             HU